CELEX: 52009PC0321
Language: ro
Date: 2009-06-29
Title: Propunere de regulament al Consiliului de modificare a Regulamentului (CE) nr. 73/2009 de stabilire a unor norme comune pentru sistemele de ajutor direct pentru agricultori în cadrul politicii agricole comune şi de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 şi de abrogare a Regulamentului (CE) nr. 1782/2003

Anunţ juridic important

|

52009PC0321

Propunere de regulament al Consiliului de modificare a Regulamentului (CE) nr. 73/2009 de stabilire a unor norme comune pentru sistemele de ajutor direct pentru agricultori în cadrul politicii agricole comune şi de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 şi de abrogare a Regulamentului (CE) nr. 1782/2003  /* COM/2009/0321 final - CNS 2009/0084 */  

	[pic] | COMISIA COMUNITĂŢILOR EUROPENE |Bruxelles, 29.6.2009COM(2009) 321 final2009/0084 (CNS)Propunere deREGULAMENT AL CONSILIULUIde modificare a Regulamentului (CE) nr. 73/2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 și de abrogare a Regulamentului (CE) nr. 1782/2003EXPUNERE DE MOTIVE1. Contextul propunerii-  Motivele și obiectivele propuneriiScopul propunerii este de a clarifica două aspecte de interpretare întâlnite în articolele 11 și 69 alineatul (5) din Regulamentul (CE) nr. 73/2009.-  Contextul generalArticolul 11 din Regulamentul (CE) nr. 73/2009 instituie mecanismul de disciplină financiară care prevede ajustarea plăților directe în situația în care previziunile indică faptul că se depășește subplafonul pentru ajutoare directe și măsuri de piață, stabilit în temeiul rubricii 2 din anexa I la Acordul interinstituțional între Parlamentul European, Consiliu și Comisie privind disciplina bugetară și buna gestiune financiară[1], ținându-se seama de o marjă de siguranță de 300 000 000 EUR. Subplafonul stabilit în temeiul rubricii 2 acoperă cheltuielile pentru ajutoare directe înaintea tuturor transferurilor spre dezvoltarea rurală. Prin urmare, cheltuielile care urmează a fi comparate cu plafonul în vederea ajustării trebuie efectuate înaintea modulării și a transferurilor spre dezvoltarea rurală. În consecință, comparația corectă a cheltuielilor cu plafonul trebuie să includă și eventualul transfer spre Fondul European Agricol pentru Dezvoltare Rurală, menționat la articolul 136 din Regulamentul (CE) nr. 73/2009, și sumele care rezultă din articolul 190a alineatul (2) din Regulamentul (CE) nr. 1234/2007 referitor la transferurile financiare spre dezvoltarea rurală în sectorul vitivinicol.Articolul 69 alineatul (5) primul paragraf din Regulamentul (CE) nr. 73/2009 prevede o derogare de la dispozițiile articolului 69 alineatul (4) din regulamentul respectiv în ceea ce privește aplicarea articolelor 68 și 69 din Regulamentul (CE) nr. 1782/2003. Scopul acestei derogări este instituirea unei perioade de tranziție pentru adaptarea treptată a sprijinului din sectorul cărnii de vită și mânzat. Prin urmare, această derogare trebuie limitată la cazurile în care articolul 69 din Regulamentul (CE) nr. 1782/2003 a fost aplicat în principal în vederea sprijinirii sectorului cărnii de vită și mânzat.-  Dispoziții în vigoare în domeniul propuneriiRegulamentul (CE) nr. 73/2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 și de abrogare a Regulamentului (CE) nr. 1782/2003.-  Coerența cu celelalte politici și obiective ale UniuniiNu se aplică.2. Consultarea părților interesate și evaluarea impactului-  Consultarea părților interesate-  Obținerea și utilizarea expertizeiNu au fost necesare consultarea părților interesate sau recurgerea la expertiză externă.-  Evaluarea impactuluiNu se aplică.3. Elementele juridice ale propunerii-  Rezumatul acțiunii propuseTrebuie introdusă o corecție tehnică în formula de calcul de la articolul 11 (Disciplina financiară) pentru a se ține cont de transferurile spre dezvoltarea rurală prevăzute la articolul 23 din Regulamentul (CE) nr. 479/2008 al Consiliului și la articolul 136 din Regulamentul (CE) nr. 73/2009. Această ajustare a fost deja introdusă în articolul 12 din Regulamentul (CE) nr. 1290/2005 al Consiliului.În plus, se propune o ajustare a articolului 69 alineatul (5), pentru a se asigura conformitatea cu punctul 6.6 din Compromisul final al președinției privind propunerile referitoare la bilanțul de sănătate.-  Temeiul juridicArticolul 37 alineatul (2) din Tratatul de instituire a Comunității Europene-  Principiul subsidiaritățiiPropunerea intră în sfera competenței exclusive a Comunității. În consecință, principiul subsidiarității nu se aplică.-  Principiul proporționalitățiiPropunerea respectă principiul proporționalității.-  Alegerea instrumentelorInstrumentul propus: Regulament al Consiliului.Alte instrumente nu ar fi adecvate din următorul motiv: un regulament trebuie modificat printr-un alt regulament.4. Implicațiile bugetareAceastă măsură nu presupune cheltuieli suplimentare pentru Comunitate.Trebuie introdusă o corecție tehnică în formula de calcul de la articolul 11 (Disciplina financiară) pentru a se ține cont de transferurile spre dezvoltarea rurală prevăzute la articolul 23 din Regulamentul (CE) nr. 479/2008 al Consiliului și la articolul 136 din Regulamentul (CE) nr. 73/2009. Această ajustare a fost deja introdusă în articolul 12 din Regulamentul (CE) nr. 1290/2005 al Consiliului.În plus, se propune o ajustare a articolului 69 alineatul (5), pentru a se asigura conformitatea cu punctul 6.6 din Compromisul final al președinției privind propunerile referitoare la bilanțul de sănătate.5. Informații suplimentare-  SimplificareNu se aplică.2009/0084 (CNS)Propunere deREGULAMENT AL CONSILIULUIde modificare a Regulamentului (CE) nr. 73/2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 și de abrogare a Regulamentului (CE) nr. 1782/2003CONSILIUL UNIUNII EUROPENE,având în vedere Tratatul de instituire a Comunității Europene, în special articolul 37,având în vedere propunerea Comisiei,având în vedere avizul Parlamentului European[2],întrucât:(1) Articolul 11 din Regulamentul (CE) nr. 73/2009 al Consiliului[3] instituie mecanismul de disciplină financiară care prevede ajustarea plăților directe în situația în care previziunile indică faptul că se depășește subplafonul pentru ajutoare directe și măsuri de piață stabilit în temeiul rubricii 2 din anexa I la Acordul interinstituțional între Parlamentul European, Consiliu și Comisie privind disciplina bugetară și buna gestiune financiară[4], ținându-se seama de o marjă de siguranță de 300 000 000 EUR.(2) Subplafonul stabilit în temeiul rubricii 2 acoperă cheltuielile pentru ajutoare directe înaintea tuturor transferurilor spre dezvoltarea rurală. Prin urmare, cheltuielile care urmează a fi comparate cu plafonul în vederea ajustării trebuie efectuate înaintea modulării și a transferurilor spre dezvoltarea rurală. Prin urmare, comparația corectă a cheltuielilor cu plafonul trebuie să includă și eventualul transfer spre Fondul European Agricol pentru Dezvoltare Rurală, menționat la articolul 136 din Regulamentul (CE) nr. 73/2009, și sumele care rezultă din articolul 190a alineatul (2) din Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”)[5], articol referitor la transferurile financiare spre dezvoltarea rurală în sectorul vitivinicol.(3) Articolul 69 alineatul (5) primul paragraf din Regulamentul (CE) nr. 73/2009 prevede o derogare de la dispozițiile articolului 69 alineatul (4) din regulamentul respectiv privind aplicarea articolelor 68 și 69 din Regulamentul (CE) nr. 1782/2003. Scopul acestei derogări este instituirea unei perioade de tranziție pentru adaptarea treptată a sprijinului din sectorul cărnii de vită și mânzat. Prin urmare, această derogare trebuie limitată la cazurile în care articolul 69 din Regulamentul (CE) nr. 1782/2003 a fost aplicat în principal în vederea sprijinirii sectorului cărnii de vită și mânzat.(4) Prin urmare, Regulamentul (CE) nr. 73/2009 trebuie modificat în consecință,ADOPTĂ PREZENTUL REGULAMENT:Articolul 1Regulamentul (CE) nr. 73/2009 se modifică după cum urmează:1. Articolul 11 alineatul (1) se înlocuiește cu următorul text:„(1) Pentru a garanta că sumele destinate finanțării cheltuielilor de piață și a plăților directe din cadrul PAC, prevăzute în prezent la rubrica 2 din anexa I la Acordul interinstituțional între Parlamentului European, Consiliu și Comisie privind disciplina bugetară și buna gestiune financiară* respectă plafoanele anuale stabilite prin Decizia 2002/929/CE a reprezentanților guvernelor statelor membre, reuniți în cadrul Consiliului din 18 noiembrie 2002, privind concluziile Consiliului European reunit la Bruxelles la 24 și 25 octombrie 2002**, se determină o ajustare a plăților directe în situația în care previziunile legate de finanțarea măsurilor menționate mai sus, din cadrul rubricii 2 dintr-un anumit exercițiu financiar, completate de sumele prevăzute la articolul 190a din Regulamentul (CE) nr. 1234/2007 și de sumele prevăzute la articolele 134 și 135 și de sumele prevăzute la articolul 136 din prezentul regulament și anterioare punerii în aplicare a modulării prevăzute la articolele 7 și 10 din prezentul regulament și la articolul 1 alineatul (1) din Regulamentul (CE) nr. 378/2007, indică faptul că plafonul anual aplicabil menționat anterior va fi depășit, ținându-se seama de o marjă de 300 000 000 EUR sub plafonul respectiv.* JO C 139, 14.6.2006, p. 1.** JO L 323, 28.11.2002, p. 48.”2. La articolul 69 alineatul (5), primul paragraf se înlocuiește cu următorul text:„Prin derogare de la dispozițiile alineatului (4), în decursul anilor calendaristici 2010-2013, în acele state membre care au acordat ajutor pentru vacile care alăptează în conformitate cu articolul 69 din Regulamentul (CE) nr. 1782/2003 fără să fi pus în aplicare opțiunea prevăzută la articolul 68 alineatul (2) litera (a) punctul (i) din respectivul regulament și, în acest context, au utilizat peste 50% din sumele stabilite în conformitate cu articolul 69 din regulamentul respectiv pentru sectorul cărnii de vită și mânzat, limita prevăzută la alineatul (4) din prezentul articol se stabilește la 6% din plafonul lor național menționat la articolul 40 din prezentul regulament. Mai mult, pentru statele membre a căror producție de lapte este obținută în proporție de peste 60% la nord de paralela 62, limita respectivă se stabilește la 10% din plafonul lor național menționat la articolul 40 din prezentul regulament.”Articolul 2Prezentul regulament intră în vigoare în a treia zi de la data publicării în Jurnalul Oficial al Uniunii Europene .Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, […]Pentru ConsiliuFIȘĂ FINANCIARĂ | AGRI/I.1-D/95345 (HA) 6.15.2009.1 |DATA: 29.4.2009 |1. | LINIA BUGETARĂ: 05 03 Ajutoare directe | CREDITE |2. | TITLUL PROPUNERII: Propunere de Regulament al Consiliului de modificare a Regulamentului (CE) nr. 73/2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 și de abrogare a Regulamentului (CE) nr. 1782/2003. |3. | TEMEIUL JURIDIC Articolul 37 din Tratatul de instituire a Comunității Europene |4. | OBIECTIVE: Introducerea unor ajustări tehnice în Regulamentul (CE) nr. 73/2009. |5. | IMPLICAȚII FINANCIARE | PERIOADĂ DE 12 LUNI (milioane EUR) | EXERCIȚIUL FINANCIAR ÎN CURS 2008 (milioane EUR) | EXERCIȚIUL FINANCIAR URMĂTOR 2009 (milioane EUR) |5.0 | CHELTUIELI - DIN BUGETUL CE (RESTITUIRI/INTERVENȚII) - AUTORITĂȚILE NAȚIONALE - ALTELE | - | - | - |5.1 | VENITURI - RESURSE PROPRII ALE CE (TAXE/TAXE VAMALE) - NAȚIONALE | - | - | - |2010 | 2011 | 2012 | 2013 |5.0.1 | CHELTUIELI ESTIMATE | - | - | - | - |5.1.1 | VENITURI ESTIMATE | - | - | - | - |5.2 | METODĂ DE CALCUL: - |6.0 | ESTE POSIBIL CA PROIECTUL SĂ FIE FINANȚAT DIN CREDITE ÎNSCRISE ÎN CAPITOLUL CORESPUNZĂTOR DIN BUGETUL ACTUAL? | DA/NU |6.1 | ESTE POSIBIL CA PROIECTUL SĂ FIE FINANȚAT PRIN TRANSFER ÎNTRE CAPITOLE ALE BUGETULUI ACTUAL? | DA/NU |6.2 | VA FI NECESAR UN BUGET SUPLIMENTAR? | DA/NU |6.3 | VA FI NECESARĂ INCLUDEREA CREDITELOR ÎN BUGETELE VIITOARE? | DA/NU |OBSERVAȚII: Prezentul regulament nu implică cheltuieli suplimentare pentru Comunitate. Trebuie introdusă o corecție tehnică în formula de calcul de la articolul 11 (Disciplina financiară) pentru a se ține cont de transferurile spre dezvoltarea rurală prevăzute la articolul 23 din Regulamentul (CE) nr. 479/2008 și la articolul 136 din Regulamentul (CE) nr. 73/2009. Această ajustare a fost deja introdusă în articolul 12 din Regulamentul (CE) nr. 1290/2005. În plus, se propune o ajustare a articolului 69 alineatul (5), pentru a se asigura conformitatea cu punctul 6.6 din Compromisul final al președinției privind propunerile referitoare la bilanțul de sănătate. |[1] JO C 139, 14.6.2006, p. 1.[2] JO C […], […], p. […].[3] JO L 30, 31.1.2009, p. 16.[4] JO C 139, 14.6.2006, p. 1.[5] JO L 299, 16.11.2007, p. 1.